钦定古今图书集成/历象汇编/庶征典/第187卷 > 《双头莲令》〈信丰双莲〉宋·赵师侠
## 钦定古今图书集成/历象汇编/庶征典/第187卷 > 《双头莲令》〈信丰双莲〉宋·赵师侠

太平和气兆嘉祥。草木总成双。红苞翠盖出横塘。两
两𩰚芬芳。干摇碧玉并青房。仙髻拥新妆。连枝不
解引鸾皇。留取映鸳鸯。

魏缪袭《神芝赞》“煌煌神芝，吐葩扬荣。”披其图，今握
其形。

唐王勃《慈竹赋》：“叠干龙回，攒根凤跱，宗生族茂，天长
地久，万柢争盘，千株竞纠，如母子之钩带，如闺门之
悌友，恐孤秀而成危，每群居而自守，何美名之天属，
而和气之冥受，不背仁以贪地，不藏节以遁时。”
李峤《贺瑞笋表》：“绿箨含霜，紫苞承雪，陵九冬而擢颖，
冒重阳而发翠。”

《灵桃四实四蒂贺瑞桃表》：“汉宫留核，卫国报琼。”
孙逖《贺兴庆宫芝表》：“灵芝所致，和气之精，著美仙经，
标名瑞典。五色有类于卿云，六茎且符于帝乐。”
《杨炎受命颂》：“白鹿扰于王庭，灵芝产于延英。”

独孤及《贺潞州芝草嘉禾表》：“庶政方乂，二瑞荐臻，唐
叔之献，齐房之歌，古今同契。”

《贺金晖院芝表》“煜煜九葩之盖，煌煌三秀之质。灵根
硕茂，万叶无疆。神应炳然，天意如答。”

常衮《贺太清宫连理柰表》：“必有削衽之类，亦表强干
之休。”

潘炎《嘉禾合穗赋》：“双末一稃，孤茎六穗。”

《李连理赋》：“族茂宗荣，盘枝合理。”

权德舆《贺连理棠》云：“珍木敷荣，异根合干。”

韩愈奏《汴州嘉禾表》：“两根并植，一穗连房。”

《奏汴州嘉瓜状》：“延蔓敷荣，异实共蒂。”

柳宗元《贺幽州华州嘉禾图表》：“六穗称于汉臣，异亩
书于周典。”

《贺剑南成都进嘉禾图陕州紫芝草表》献于王庭，唐叔惭同颖之异；荐诸郊庙，班史谢连叶之奇。既呈薿
薿之祥，更睹煌煌之秀。

张仲素《贺并蒂莲表》：“传芳丹禁，例影清流。时耸孤茎，
对敷双萼。”

陈讽《连理木赋》：“灵根得地，耸质齐芳。分条表异，合干
呈祥。肤含玉润，文蔚龙章。云交翼壮，影附枝强。晋得
华材，汉生广殿。”

李德裕《瑞橘赋序》：“汉武致石榴于异国，灵根遐布，此
西域柔服之应；魏武植朱橘于雀园，华实不就，乃吴
人未格之垂。”

崔融《贺嘉麦表》：“纤芒濯露，香稼摇风。降之自天，何必
来牟之咏；尝之于庙，先符孟夏之时。一穗两岐，徒说
张君之咏；十亩千石，方轻氾氏之书。”

《贺乾元殿芝草表》“瑶光发辰象之精，金色吐阴阳之
秀。煌煌三秀，分藻井而攒柯；煜煜九光，间梅梁而吐
叶。晋都宫阁，何必灵芝之台；洛邑山川，居然密芝之
地。魏皇之双干莫俦，汉帝之九茎为劣。可以荐郊庙，
可以觞公卿。”

“宋宋祁《后苑瑞竹赋》彼神苑之嘉竹，挺双个而呈美，
交繁枝之萧森，等密叶焉葱翠，遂并节以自高，乃联
茎而告瑞，梢绀纛以俪修，干绿玉而均直，既内附以
无外，盖不孤而有德，诏飞緌而荣观，例佩荷以赋诗，
若曰所以苍筤，将兆庆乎震维，双者最多，且繁衍乎
本支，一以为群情协恭，一以为四表共观，愿裁管乎”
《伶伦》，期汗简于良史。

《瑞荷同干诗》“协气凝清籞，嘉祥耀钿荷。共茄含瑞液，
分盖矗文波。鱼戏浮香并，龟游得地多。房芝助莲叶，
宫木逊并柯。”

《陈州瑞麦赋》“冠三辅之上者，莫迩于陈；接五榖之乏
者，孰先于麦。当乘离之令序，挺降麰之瑞殖。盛气云
郁，混鳞隰之初霏；密穗金繁，动星田之霁色。两岐旁
秀，六穗牙出。厥华芃芃，厥颖栗栗。田畯奔告，守臣骇
观。伻来以图，悉上送官，他榖弗书，示麦禾之最重；吾
王攸助，知稼穑之维艰。沫北爰采，罔劭乎力农；关中
益种，无闻于锡祉。讵若天极归贶，明神效异，偕蕃椒
之盈升，配命禾而合穗，迎层宇之休气，冠中田之嘉
谷。缋于瑞图，辨于凡菽，蒙至尊之渥惠，播颂声于弦
次。上可以荐清庙之馨品，下可以助外饔之食剂。”
《代进亲稼殿新稻仪凤阁双竹诗表》：“一禾实颖，准岁
取之且千；众节其苞，示世支之维百。芒”芒其稼，参参
其穑。尧禾五尺，汉苗九穗，含滋发馨，素颖玉锐。八月
其获，乃登尔稼，滞穗栖原，馀粮厌野，异亩同颖，一稃
二米，纷十穗于唐禾，粲六岐于温麦。广文王之声，芭
生丰水；诞后稷之穑，秠降有邰。

晏殊《连理木赞》“直干旁合，繁枝内附。四夷宾将，耀我
王度。”

《瑞花表》：“协风灵雨，散为膏壤之滋；共蒂并柯，布在密
青之囿。”

《瑞莲赞》“红渠出水，菡萏其华。”膺图瑞圣，共。重葩颖
立苔，发芬敷静嘉。

夏竦《梓州奏广化寺池莲五茎各开二花诗》：“袅袅修
茎孤引绿，盈盈双蕊对分红。”

《进瑞稻图状》“初擢一茎，异刘钦之界内；乍分三穗，疑
蔡茂之梦中。维扬昔日，追愧稆生；南海遐方，遥惭九
熟。禾逊奇于同颖，麦贻诮于两岐。掩周祖之维糜，陋
汉宣之灵稷。天孙助祭，愿陪北里之禾；清庙荐新，敢
继神仓之谷。”

胡《宿后苑观双竹》诗：“瑞植昭天产，祥枝感帝临。均承
元化力，同抱岁寒心。蒙润非烟近，含滋御水深。”
毛滂《双竹赞》：“惟此君子，云仪玉骨。劲秀有采，空洞无
物。姿傲雪霜，韵含风月。冲和所佩，疏简亦菁。苍龙并
跃，丹凤和鸣。云日下临，风雪莫悴。天光玉色，俯照寒
翠